钦定古今图书集成/理学汇编/文学典/第156卷 > 《徐师曾文体明辩》 > 《跋盛子谦座中铭》周必大
## 钦定古今图书集成/理学汇编/文学典/第156卷 > 《徐师曾文体明辩》 > 《跋盛子谦座中铭》周必大

《盛公手书座中铭》，总二百二十字，皆盛德事也。以此
训于后人，其兴可必。至孙文肃公被遇仁皇，遂参大
政，衣冠相承，迄今不坠。盖自周广顺元年距绍熙癸
丑，凡二百四十有三年，立言垂范，贻厥岂无基耶？八
世孙文林郎、新信阳军判官求道由长沙，以示郡守
周某敬题卷末。七月二十二日。